wickkiey/tamil-wikipedia-chunked huggingface dataset:
# ஈரான் நாடாளுமன்றம்

## பணிகள்

- ஈரானிய நாடாளுமன்றம், அரசியலமைப்பின் எல்லைக்குள் அனைத்து பிரச்சினைகள் பற்றிய சட்டங்களையும் சட்டமாக்க முடியும்.
- அமைச்சர்கள் குழுவின் ஒப்புதலைப் பெற்ற பின்னர் அரசின் சட்ட முன்மொழிவுகள் ஈரானிய நாடாளுமன்றத்திற்கு வழங்கப்படுகின்றன.
- நாட்டின் அனைத்து விவகாரங்களையும் விசாரிக்கவும் ஆராயவும் ஈரானின் நாடாளுமன்றத்திற்கு உரிமை உண்டு.
- சர்வதேச ஒப்பந்தங்கள், நெறிமுறைகள், உடன்படிக்கைகள் அனைத்தும் ஈரான் இஸ்லாமிய நாடாளுமன்றத்தால் ஒப்புதல் பெறப்பட வேண்டும்.  
- அரசாங்கத்தால் தேசிய அல்லது சர்வதேச கடன்கள் அல்லது மானியங்களைப் பெறுவதும் வழங்குவதும் இஸ்லாமிய நாடாளுமன்றக் கூட்டத்தால் அங்கீகரிக்கப்பட வேண்டும்.  
- அமைச்சரவை அமைக்கப்பட்ட பின்னர், மற்ற அனைத்து நாடாளுமன்ற நடவடிக்கைகளுக்கும் முன்னதாக, நாடாளுமன்றத்தில் நம்பிக்கை வாக்கெடுப்பை ஈரான் குடியரசுத் தலைவர் பெற வேண்டும்.  
- ஈரான் நாடாளுமன்றத்தின் மொத்த உறுப்பினர்களில் நான்கில் ஒரு பகுதியினர் ஈரான் குடியரசுத் தலைவரிடம் ஒரு கேள்வியை எழுப்பும்போதோ, அல்லது நாடாளுமன்றத்தின் எந்தவொரு உறுப்பினரோ தங்கள் கடமைகள் தொடர்பான ஒரு விஷயத்தில் ஒரு அமைச்சரிடம் கேள்வி எழுப்பும்போதோ, நாடாளுமன்றத்தில் கலந்துகொண்டு கேள்விக்கு பதிலளிக்க குடியரசுத் தலைவரோ அல்லது அமைச்சரோ கடமைப்பட்டுள்ளனர்.  
- ஈரானின் நாடாளுமன்றம் நிறைவேற்றிய அனைத்து சட்டங்களும் பாதுகாவலர்கள் மன்றத்திற்கு அனுப்பப்பட வேண்டும். இஸ்லாமிய மற்றும் அரசியலமைப்பின் அளவுகோல்களுடன் அதன் பொருந்தக்கூடிய தன்மையை உறுதிசெய்யும் நோக்கில் பாதுகாவலர் மன்றம் அதிகபட்சம் பத்து நாட்களுக்குள் அதை மறுபரிசீலனை செய்ய வேண்டும். இது சட்டத்துடன் பொருந்தாது எனக் கண்டால், அதனை மீண்டும் நாடாளுமன்றத்தின் மறுஆய்வுக்குத் திருப்பின் அனுப்பும்.
# ஈரான் நாடாளுமன்றம்

## உறுப்பினர்

C  
தற்போதுள்ள ஈரானின் நாடாளுமன்றத்திற்கு 290 உறுப்பினர்கள் உள்ளனர். அவர்களில் 14 உறுப்பினர்கள் இசுலாமியர்கள் அல்லாத மதச்சிறுபான்மையினர் (4.8%) ஆவார். நாடாளுமன்ற உறுப்பினர்களின் பதவிக்காலம் 4 ஆண்டுகள் ஆகும். மொத்த நாடாளுமன்ற உறுப்பினர்களில் 8% பெண்கள் ஆவார். நம்பிக்கையில்லாத் தீர்மானம் மூலம் நாடாளுமன்ற உறுப்பினர்கள் அமைச்சர்களை பதவி நீக்க முடியும். மேலும் தனது பதவியை தவறாக பயன்படுத்திய ஈரானின் குடியரசுத் தலைவர் மீது பெரும்பான்மை நாடாளுமன்ற உறுப்பினர்கள் தீர்மானம் கொண்டு வருவதன் மூலம் விசாரணை நடத்த முடியும். பெரும்பான்மை நாடாளுமன்ற உறுப்பினர்கள் ஆதரவுடன் புதிய சட்டத்தை இயற்றவோ, நீக்கவோ அல்லது திருத்தவோ முடியும். நாடாளுமன்றம் சர்வதேச ஒப்பந்தங்களை அங்கீகரிக்கிறது. மேலும் தேசிய வரவு செலவுத் திட்டத்திற்கு ஒப்புதல் அளிக்கிறது.  
ஈரான் நாடாளுமன்றத் தேர்தலில் போட்டியிடுபவர்களின் பட்டியலை ஈரானிய பாதுகாவலர்கள் மன்றம் ஒப்புதல் அளிக்கும். அவ்வாறு ஒப்புதல் பெற்றவர்கள் மட்டுமே ஈரானிய நாடாளுமன்றத் தேர்தலில் வேட்பாளராக போட்டியிட முடியும். ஈரானின் அரசியலமைப்புச் சட்டத்திற்கு நாடாளுமன்ற வேட்பாளர்கள் கோட்பாட்டிலும், நடைமுறையிலும் உறுதிபூண்டுள்ளோம் என்று எழுத்துப்பூர்வமாக உறுதியளிக்க வேண்டும்.
# ஈரான் நாடாளுமன்றம்

## நாடாளுமன்றத் தொகுதிகள்

தற்போது ஈரான் நாடாளுமன்றம் 290 உறுப்பினர்களைக் கொண்டிருப்பினும், 207 தேர்தல் தேர்தல் தொகுதிகளுக்கு மட்டுமே நாடாளுமன்றத் தேர்தல் நடைபெறும். அதில் 5 தொகுதிகள் மதச்சிறுபான்மையோருக்கு இட ஒதுக்கீடு செய்யப்பட்டுள்ளது. (78 நாடாளுமன்ற உறுப்பினர்களை ஈரானின் அதியுயர் தலைவர் நியமிப்பார்)
# ஈரான் நாடாளுமன்றம்

## அவைத் தலைவர்கள்

நாடாளுமன்ற அவைத் தலைவர் மற்றும் துணை அவைத் தலைவர் நாடாளுமன்ற உறுப்பினர்கள் தேர்நதெடுப்பர். நாடாளுமன்ற அவைத் தலைவர் மற்றும் துணைத் தலைவரின் பதவிக் காலம் 1 ஆண்டு ஆகும். ஒவ்வொரு ஆண்டும் மே மாதம் அவைத் தலைவர் தேர்தல் நடைபெறும்.
# ஈரான் நாடாளுமன்றம்

## இதனையும் காண்க

- பகலவி வம்சம்
- முகம்மத் ரிசா ஷா பஹ்லவி
- ஈரானியப் புரட்சி
- ஈரானின் அதியுயர் தலைவர் -
- ரூகொல்லா கொமெய்னி - முதலாவது ஈரானின் அதியுயர் தலைவர்
- அலி காமெனி - இரண்டாவது ஈரானின் அதியுயர் தலைவர்
- வல்லுநர்கள் மன்றம்
- பாதுகாவலர்கள் மன்றம்
- அசன் ரவ்கானி
- மகுமூத் அகமதிநெச்சாத்
- இப்ராகிம் ரைசி
# பிரவீண் மணி

**பிரவீண் மணி** என்பவர் ஓர் இந்திய இசைக்கலைஞர் ஆவார். இவர் தமிழ், மலையாளம், தெலுங்கு இந்திய ஆங்கில திரைப்படங்களில் பாடகராகவும், இசையமைப்பாளராகவும் பணியாற்றுகிறார். இவர் நீண்டகாலமாக ஏ. ஆர். ரகுமானிடம் இணை உதவியாளராக இருந்துள்ளார். *எந்திரன்* . *முதல்வன்*, *அலைபாயுதே* உள்ளிட்ட பல ரகுமான் இசையமைத்த படங்களின் பின்னணி இசையில் இவர் முக்கியப் பங்கு வகித்துள்ளார். இவர் கனடாவின் தொராண்டோவில் வசிக்கிறார்.
# பிரவீண் மணி

## குறிப்பிடத்தக்க இசைத்தொகுப்புகள்

### திரைப்பட பின்னணி இசை

| 2001 | *லிட்டில் ஜான்* • | *லிட்டில் ஜான்* | *லிட்டில் ஜான்* • (இந்தி) |
| --- | --- | --- | --- |
| 2003 | *பரசுராம்* # |  |  |
| 2003 | *ஒற்றன்* • |  |  |
| *சன் ஆப் அலாடினின்* (ஆங்கிலம்) |  |  |  |
| 2004 | *உதயா* # |  |  |
| 2004 | *ரெயின் ரெயின் கம் எகெய்ன்* • |  |  |
| 2005 | *டான்சர்* • |  |  |
| - | *பிரவேட் மூமன்ட்* (ஆங்கிலம்) • |  |  |
| *பிங்கர் பிரிண்ட்* |  |  |  |
| *சுக்ரன்* # |  |  |  |
| *பை த பீப்பிள்* |  |  |  |
| *தெய்வனமதில்* |  |  |  |
| 2006 | *தூத்துக்குடி* |  |  |
| *ஆடு புலி ஆட்டம்* |  |  |  |
| *பால்ராம் விசஸ் தரதாஸ்* # |  |  |  |
| *பேரரசு* |  |  |  |
| *பேக்வாட்டர்ஸ்* (ஆங்கிலம்) |  |  |  |
| 2007 | *திருத்தம்* |  |  |
| *மட்டன் பிரியாணி* (ஆங்கிலம்) |  |  |  |
| 2008 | *இயக்கம்* |  |  |
| 2010 | *சிக்கு புக்கு* |  |  |
| 2011 | *பயணம்* | *ககனம்* |  |
| 2012 | *மிரட்டல்* |  |  |
| 2013 | *எ கன் & எ ரிங* | *எ கன் & எ ரிங* | } |  
: <sup>#</sup> <small>பின்னணி இசை மட்டுமே, மற்றொரு இசையமைப்பாளர் பாடல்களுக்கு இசையமைத்த படம்</small>  
- திரைப்பட வெளியீட்டை பொருட்படுத்தாமல், பாடல்கள் வெளியீட்டு தேதிக்கு ஏற்ப படங்கள் பட்டியலிடப்பட்டுள்ளன.
- குறிப்பிட்ட படங்களின் பெயரானது அடுத்த ஆண்டு அசல் படத்தை அதே பெயரில் வேறு மொழியில் மொழியாக்கம் அல்லது மறுஆக்கம் செய்யப்பட்ட பதிப்பின் வெளியீட்டு ஆண்டைக் குறிக்கிறது.
- அசல் மொழி வெளியீட்டைக் குறிக்கிறது. அதிக மொழிகளில் ஒரே நேரத்தில் தயாரிப்பட்டதைக் குறிக்கிறது
- மறுவடிவமைக்கப்பட்ட பதிப்பைக் குறிக்கிறது, மீதமுள்ளவை பதிப்புகள் என அழைக்கப்படுகின்றன
# உலு திராம்

**உலு திராம்**, (மலாய்: *Ulu Tiram*; ஆங்கிலம்: *Ulu Tiram*; சீனம்: 乌鲁地南; ஜாவி: اولو تيرم) என்பது மலேசியா, ஜொகூர் மாநிலத்தில் ஜொகூர் பாரு மாவட்டத்தில் அமைந்து உள்ள ஒரு நகரம். இந்த நகரம் தெப்ராவ் நெடுஞ்சாலைக்கு அருகாமையில் உள்ளது. செனாய் - டெசாரு நெடுஞ்சாலை (Senai–Desaru Expressway) வழியாகவும் இந்த நகரத்திற்குச் செல்லலாம்.  
ஜொகூர் பாரு மாநகரத்தில் இருந்து வடக்கே சுமார் 18 கி.மீ. தொலைவிலும்; கோத்தா திங்கி நகரில் இருந்து தெற்கே 20 கி.மீ. தொலைவிலும் உலு திராம் நகரம் அமைந்துள்ளது.
# உலு திராம்

## வரலாறு

உலுதிராம் ஒரு சமவெளியான பகுதி. வேளாண்மைக்குப் பொருத்தமான இடமாகக் கருதப்பட்டது. அதனால் 1900-ஆம் ஆண்டுகளில் அந்தப் பகுதியில் பல ரப்பர், காபி, அன்னாசித் தோட்டங்கள் உருவாக்கப் பட்டன. தொடக்கக் காலத்தில் தமிழர்களின் நடமாட்டமும் அதிகமாக இருந்தது.
# உலு திராம்

## வரலாறு

### ரப்பர் மிளகுத் தோட்டங்கள்

நில மேம்பாட்டுத் திட்டங்களுக்கு அப்போதைய ஜொகூர் சுல்தான் அனுமதி வழங்கியதும் சாதகமாக அமைந்தது. பிரித்தானியக் காலனித்துவ முதலாளிகள் ரப்பர்த் தோட்டங்களைத் தோற்றுவித்தார்கள். தவிர மிளகுத் தோட்டங்களும் தோற்றுவிக்கப்பட்டன.  
ரப்பர்த் தோட்டங்களில் பெரும்பாலும் தமிழர்கள் வேலை செய்தார்கள். தமிழர்கள் தமிழ்நாட்டில் இருந்து அழைத்து வரப் பட்டார்கள். சீனர்கள் சுயமாகத் திறந்த காபி, அன்னாசித் தோட்டங்களில் சீனர்களே பெரும்பாலும் வேலை செய்தார்கள்.  
நெல் சாகுபடித் தொழிலிலும்; மீன்பிடிக்கும் தொழிலும்; இதர வேளாண்மை துறையிலும் மலாய்க்காரர்கள் ஈடுபட்டு வந்தார்கள். இந்தோனேசியாவில் இருந்து குடியேறியவர்கள் படகுகள் கட்டும் தொழிலில் ஈடுபட்டார்கள்
# உலு திராம்

## வரலாறு

### உலு திராம் காண்டா காடுகள்

1990-ஆம் ஆண்டுகளுக்கு முன்னர் உலு திராம் நகரம் தனிமைப் படுத்தப்பட்ட நகராகவே இருந்தது. காட்டுப் பகுதியாகவும் காண்டா காடுகள் நிறைந்த சதுப்பு நிலப் பகுதியாகவும் இருந்தது.  
1900-ஆம் ஆண்டுகளில், ரப்பர் விலையில் வீழ்ச்சி. அதனால் ரப்பர்த் தோட்டங்களுக்குப் பதிலாகச் செம்பனைத் தோட்டங்கள் உருவாகின. அந்தத் தோட்டங்களில் வேலை செய்வதற்கு வங்காளதேசிகளும் இந்தோனேசியர்களும் வரவழைக்கப் பட்டதால் பெரும்பாலான தமிழர்கள் அந்தத் தோட்டங்களில் இருந்து வெளியேறி விட்டார்கள்.
# உலு திராம்

## வரலாறு

### மாடோஸ் தோட்டத் தமிழ்ப்பள்ளி பாதிப்பு

ரப்பர்த் தோட்டங்களுக்குப் பதிலாக செம்பனைத்த் தோட்டங்கள் உருவாக்கப் பட்டதும், உலு திராம் பகுதியில் சில பாதிப்புகள் ஏற்பட்டு உள்ளன. அந்த வகையில் பாதிக்கப்பட்டது மாடோஸ் தோட்டம் *(Ladang Mados)* ஒன்றாகும். 1900-ஆம் ஆண்டுகளில் உருவாக்கப்பட்ட மாடோஸ் தோட்டத் தமிழ்ப்பள்ளியும் மூடப்படும் நிலையில் உள்ளது. 2020-ஆம் ஆண்டில் 4 மாணவர்கள் மட்டுமே பயின்றனர். இருப்பினும் 6 ஆசிரியர்கள் பணியாற்றுவதற்கு மலேசியக் கல்வியமைச்சு அனுமதி வழங்கியது.  
கடைசியாகக் கிடைத்த தகவல்களின்படி மாடோஸ் தோட்டத் பள்ளியில் 2009-ஆம் ஆண்டில் 31 மாணவர்கள் பயின்றார்கள். 8 ஆசிரியர்கள் பணியாற்றினார்கள் என அறியப் படுகிறது. நில மேம்ப்பாட்டுத் திட்டங்களினாலும் நகர்ப்புற வளர்ச்சியினால் இந்தத் தோட்டம் பாதிக்கப்பட்டு உள்ளது.
# உலு திராம்

## வரலாறு

### தெப்ராவ் வளர்ச்சிப் பெரும் திட்டம்

ஜொகூர் பாரு மாநகரம் நகர்ப்புறமாய் விரிவாக்கம் அடைந்ததும் உலு திராம் நகரின் தனிமை முடிவுக்கு வந்தது. இந்த நகருக்கு அருகில் தெப்ராவ் வளர்ச்சிப் பெரும் திட்டம் (Tebrau Corridor) நடைமுறைக்கு வந்துள்ளது. 1900-ஆம் ஆண்டுகளில் உருவானத் திட்டம்.  
அதனால் இப்போது இந்த நகரம் தெப்ராவ் வளர்ச்சிப் பெரும் திட்டத்தின் ஒரு பகுதியாக வளர்ந்து வருகிறது. ஜொகூர் மாநிலத்தில் மிகத் துரிதமாக வளர்ச்சி பெறும் புறநகர்ப் பகுதிகளில் ஒன்றாக உலு திராம் பரிணமிக்கின்றது.
# உலு திராம்

## உலு திராம் தமிழ்ப்பள்ளிகள்

உலு திராம் பகுதியில் மூன்று தமிழ்ப்பள்ளிகள் உள்ளன.  
**டேசா செமர்லாங் தமிழ்ப்பள்ளி**  
**உலுதிராம் தோட்டத் தமிழ்ப்பள்ளி**  
**மாடோஸ் தோட்டத் தமிழ்ப்பள்ளி**  
இந்த மூன்று பள்ளிகளிலும் 769 மாணவர்கள் பயில்கிறார்கள். 79 தமிழாசிரியர்கள் பணியாற்றுகிறார்கள். அந்தப் பள்ளிகளின் விவரங்கள்:  
| JBD1010 | டேசா செமர்லாங்
Desa Cemerlang | **டேசா செமர்லாங் தமிழ்ப்பள்ளி** | 81800 | 398 | 35 |  |
| --- | --- | --- | --- | --- | --- | --- |
| JBD1011 | உலு திராம்
Ulu Tiram | **உலுதிராம் தோட்டத் தமிழ்ப்பள்ளி** | 81800 | 367 | 37 |  |
| JBD1013 | Ladang Mados | **மாடோஸ் தோட்டத் தமிழ்ப்பள்ளி** | 81800 | 4 | 6 | } |
# உலு திராம்

## உலு திராம் தமிழர் ஆய்வுக் குழு

உலு திராம் உட்பகுதியில் கோத்தா கெலாங்கி எனும் இடத்தில் புராதன இடிபாடுகள் கொண்ட கோட்டைகள் கண்டுபிடிக்கப்பட்டு உள்ளன. அவற்றை 1500 ஆண்டுகள் பழைமை வாய்ந்த கோத்தா கெலாங்கி சாய்ந்த கோபுரங்கள் என்று அழைக்கிறார்கள். அவை உலகப்புகழ் ஸ்ரீ விஜய பேரரசின் சிதைந்து போன பாழடைந்த வரலாற்றுச் கோட்டைக் கோபுரங்கள் ஆகும்.  
தீபகற்ப மலேசியாவின் மிகப் பழமையான நாகரிகம் இருந்தததாகக் கருதப்படும் பண்டைய நகரங்களில் கோத்தா கெலாங்கி தொல்லியல் தளமும் ஒன்றாகக் கருதப்படுகிறது. இன்றைய ஜொகூர் மாநிலத்தின் கோத்தா திங்கி நகரத்திற்கு வட மேற்கில் 24 கி.மீ. தொலைவில் அமைந்து உள்ளது.
# உலு திராம்

## உலு திராம் தமிழர் ஆய்வுக் குழு

### ஸ்ரீ விஜய பேரரசு

கி.பி. 650 தொடங்கி கி.பி. 900 வரையிலும், ஸ்ரீ விஜயம் பண்டைய பேரரசின் முதல் தலைநகரமாகவும்; தென்கிழக்கு ஆசியாவின் தீபகற்ப மலேசியாவில் மிகப் பழமையான இராச்சியங்களில் ஒன்றாகவும்; அறிவிக்கப்பட்ட ஒரு தொல்பொருள் தளமாகும்.  
இந்தத் தளத்தைப் பற்றி, 2005 பிப்ரவரி 3-ஆம் தேதி, மலேசியப் பத்திரிகைகளால் ஒரு கண்டுபிடிப்பு என அறிவிக்கப்பட்டது. மலேசியாவின் ‘தி ஸ்டார்’ நாளிதழும் இந்தச் செய்தியை வெளியிட்டது.  
2014-ஆம் ஆண்டில், ஜொகூர் உலு திராம் பகுதியில் மலாயாத் தமிழர் வரலாற்று மீட்பு எனும் ஒரு தன்னார்வ வரலாற்று ஆய்வுக் குழு தோற்றுவிக்கப்பட்டது. அதன் பொறுப்பாளராகக் கணேசன் என்பவர் உள்ளார். அவரும் அவருடைய தோழர்களும் கோத்தா கெலாங்கி வரலாற்று மீட்புச் சேவைகளில் தீவிரமாக இறங்கி உள்ளார்கள்.
# உலு திராம்

## உலு திராம் தமிழர் ஆய்வுக் குழு

### வரலாற்று ஆய்வுகள் செய்துவரும் கணேசன்

வரலாற்று ஆய்வுக் குழுவின் தலைவர் கணேசன் கோத்தா கெலாங்கி அடர்ந்த காடுகளுக்குள் சென்று பல முறை பூர்வீகக் குடிமக்களைச் சந்தித்துப் பேசி இருக்கிறார். அவர்கள் பார்த்த கோட்டைச் சுவடுகளை ஆவணப் படுத்தி வருகிறார்கள். அந்த வகையில் புராதன கருங்கல் கோட்டை இருப்பதும் உறுதிப்படுத்தப் பட்டது.  
உயரமான கருங்கற்களால் செதுக்கப்பட்ட பெரும் பெரும் தூண்கள்; சிதறிய சின்ன பெரிய கற்பாறைகள்; செங்குத்தான பாறைகள்; இராட்சச உயரமான பாறைகள் போன்றவற்றைக் கண்டு கணேசன் பிரமித்துப் போய் இருக்கிறார். படங்கள் எடுத்து இருக்கிறார்.  
தம் சொந்தச் செலவில் கணேசன் ஆய்வுகளைச் செய்து வருகிறார். மலேசியத் தமிழ் இனத்தின் மீது தனி அக்கறை கொண்ட நல்ல ஒரு சமூகவாதி. இவரை மலேசியத் தமிழர்கள் ஊக்குவிக்க வேண்டும்.
# பெர்சேபோலிஸ்

**பெர்சேபோலிஸ்** என்பது மர்ஜானே சத்ரபியின் சுயசரிதை தொடர் (பிரஞ்சு காமிக்ஸ்) ஆகும், இது ஈரானியப் புரட்சியின் போதும் அதற்குப் பின்னரும் ஈரான் மற்றும் ஆஸ்திரியாவில் அவரது குழந்தைப் பருவம் முதல் விடலைப் பருவத்தின் ஆரம்ப வயது வயதுயான காலத்தை சித்தரிக்கிறது. நூலின் தலைப்பான *பெர்செபோலிஸ்* என்பது பாரசீக பேரரசின் பண்டைய தலைநகரைன பெர்சப்பொலிசைக் குறிக்கிறது. முதலில் பிரெஞ்சு மொழியில் வெளியிடப்பட்ட இந்த கிராஃபிக் நினைவுக் குறிப்பு ஆங்கிலம், எசுபானியம், கத்தலான், போர்த்துகீசியம், இத்தாலியம், கிரேக்கம், ஸ்வீடிஷ், பின்னிஷ், ஜார்ஜியன், டச்சு, சீனம் உள்ளிட்ட பல மொழிகளில் மொழிபெயர்க்கப்பட்டுள்ளது. 2018 நிலவரப்படி, இது உலகளவில் 2ல இலட்சத்துக்கும் அதிகமான பிரதிகள் விற்றுள்ளது. *பெர்செபோலிஸ்* 2000 ஆம் ஆண்டில் எழுதப்பட்டது, இதன் இரண்டாம் பாகமாகிய *பெர்செபோலிஸ் 2* 2004 இல் எழுதப்பட்டது.  
பிரெஞ்சு காமிக்சு வெளியீட்டாளர்களான எல் அசோசியேஷன் மூலப் படைப்பை 2000 மற்றும் 2003 க்கு இடையில் நான்கு தொகுதிகளாக வெளியிட்டது. பாந்தியன் புக்ஸ் (வட அமெரிக்கா) மற்றும் ஜொனாதன் கேப் (ஐக்கிய இராஞ்சியம்) ஆகியவை ஆங்கில மொழிபெயர்ப்புகளை இரண்டு தொகுதிகளாக வெளியிட்டன - ஒன்று 2003 இல், மற்றொன்று 2004 இல். பிரஞ்சு மற்றும் ஆங்கில மொழிகளில் மறுபதிப்புகள் 2007 இல் தொடர்ந்தன.
# பெர்சேபோலிஸ்

## கதைச் சுருக்கம்

இந்த சுயசரிதை புதினமானது இரு பாகங்களாகப் பிரிக்கப்பட்டிருக்கிறது. முதல் பாகத்தில் மர்ஜானின் பள்ளிப் பருவத்தின் ஊடாக அப்போதைய ஈரானின் அரசியல் போக்கைப் பதிவுசெய்கிறது. இரண்டாம் பாகமானது அவரின் ஐரோப்பிய வாழ்வையும் அவர் எதிகொள்ளும் அடையாளச் சிக்கல்களை ஒட்டிய நிகழவுகளும் எழுதப்பட்டுள்ளது.  
1979இல் ஈரானியப் புரட்சி தோன்றுவதற்கு முன்பு வரை ஈரானில் ஆடைக் கட்டுப்பாட்டு, சமய ரீதியான அடக்குமுறைகள் போன்ற பழமைவாத கட்டுப்பாடுகள் நடைமுறையில் இருக்கவில்லை. புரட்சிக்கு முன்புவரை அந்நாடு மேற்கத்தியப் பண்பாட்டின் தாக்கத்துக்கு ஆட்பட்டு இருந்தது. ஈரானின் ஆட்சியாளர்கள் பிரிட்டனின் கைப்பாவையாக இருந்தனர். ஈரானின் எண்ணெய் வளத்தைப் பயன்படுத்தி பிரிட்டன் லாபம் ஈட்டியது. இது ஈரானில் கொதிப்பை ஏற்படுத்தியது. அதன் காரணமாக ஈரானின் அப்போதைய பிரதமர் முகம்மது மாஸதேக், ஈரானில் செயல்பட்டுவந்த எண்ணெய் நிறுவனங்களைத் நாட்டுடமையாக்கினார். இதனால் ஆத்திரமுற்ற பிரிட்டன், மாஸதேக்கை ஆட்சியிலிருந்து அகற்றியது. இதன் எதிரொலியாக ஈரானிய புரட்சி தொன்றியது. புரட்சிக்குப் பிறகு அடிப்படைவாதிகள் சமயக் கோட்பாட்டை அரசியல் கருத்தியலாக மாற்றினர்.  
இந்த போக்குகளை 1969இல் ஈரானில் பிறந்த மர்ஜானே சத்ரபி தன் பிள்ளைப் பருவ நினைவுகளின் வழியே ஈரானிய புரட்சியையொட்டி ஏற்பட்ட அதிகார மாற்றம், அதன் தொடர்ச்சியாக நிகழ்ந்த அடிப்படைவாத அடக்குமுறைகள், உயிரிழப்புகள், அரசியல் கைதுகள், ஈரான் – ஈராக் போர் என அந்த நாட்டில் மக்களுக்கு ஏற்பட துன்பங்களை என முதல் பாகத்தில் ஈரானின் வரலாறு குறுக்குவெட்டுத் தோற்றங்களாகப் பதிவுகொள்கின்றன.  
புதினத்தின் இரண்டாம் பகுதியில், மர்ஜானின் ஐரோப்பிய வாழ்வைப் பற்றிக் கூறுகிறது. ஐரோப்பாவில் அவர் எதிர்கொள்ளும் அடையாளச் சிக்கல், புதிய கருத்தியல் அறிமுகங்கள் என நகர்கிறது. அடையாளச் சிக்கல் அழைகழிப்பால் மீண்டும் ஈரான் வருகிறார். ஈரானில் அமைதி இன்மையே உள்ளது. சில காலம் வீட்டில் முடங்கியிருந்து பின்னர் மேற்படிப்பு, காதல், திருமணம், மண முறிவு என வாழ்க்கை செல்கிறது. பிறகு மீண்டும் ஐரோப்பா திரும்புகிறார் என கதை நகர்கிறது.
# இரா. இராதாகிருட்டிணன்

**இரா. இராதாகிருட்டிணன்** (*R. Radhakrishnan*) என்று பொதுவாக அழைக்கப்படும் இராசகோபாலன் இராதாகிருட்டிணன், அமெரிக்காவின் கலிபோர்னியா மாநிலத்திலுள்ள இர்வின் நகரில் அமைந்துள்ள கலிபோர்னிய பல்கலைக்கழகத்தில் ஆங்கிலம் மற்றும் ஒப்பீட்டு இலக்கியப் பாடங்களின் வேந்தர் நிலையிலான பேராசிரியராகப் பணிபுரிகிறார்.  
1949ஆம் ஆண்டு அக்டோபர் மாதம் 28 அன்று இவர் இந்திய மாநிலமான தமிழ்நாட்டின் சீர்காழி என்ற கிராமத்தில் பிறந்தார். ஆரம்பத்தில் சென்னையில் கல்வி கற்ற இவர் பின் நியூயார்க் நகரத்திலுள்ள பிங்காம்டன் பல்கலைக்கழகத்தில் முனைவர் பட்டம் பெற்றார்.  
அமெரிக்காவில் இராதாகிருட்டிணன் ஒரு முன்னணி பின்காலனித்துவ கோட்பாட்டாளரா௧வும் இலக்கிய விமர்சகரா௧வும் கருதப்படுகிறார். மேலும் ஒரு தமிழ் மொழிபெயர்ப்பாளரா௧வும், கவிஞராகவும், ஆங்கிலம் மற்றும் ஆங்கில இலக்கிய விமர்சனங்களில் தேர்ச்சி பெற்ற விமர்சகராகவும் விளங்குகிறார்.
# அழகப்பா அழகப்பன்

, ஃப்ளஷிங், குயின்ஸ்]]
**அழகப்பா அழகப்பன்** (*Alagappa Alagappan*)(டிசம்பர் 3, 1925 - அக்டோபர் 24, 2014) என்பவர் இந்திய வம்சாவளியைச் சேர்ந்த, வட அமெரிக்காவின் இந்து கோயில் சங்கத்தின் நிறுவனர் ஆவார்.  
அழகப்பன் டிசம்பர் 3, 1925 அன்று இந்தியாவின் தமிழ்நாட்டில் சிவகங்கை மாவட்டத்தில் உள்ளகானாடுகாத்தானில் பிறந்தார். இவர் மெட்ராஸில் (இப்போது சென்னை) உள்ள மாநிலக் கல்லூரியில் இளங்கலை மற்றும் முதுகலைப் பட்டங்களைப் பெற்றார். பின்னர் இலண்டன் பொருளியல் மற்றும் அரசியல் அறிவியல் பள்ளியில் (எல்எஸ்இ) சர்வதேச உறவுகளில் முதுகலைப் பட்டம் பெற்றார், சட்டம் பயின்ற இவர் பிரித்தானியச் சட்டம் பட்டம் பெற்றார்.  
ஐக்கிய நாடுகள் சபையில் பணியாற்றுவதற்கு முன்பு அழகப்பன் ஒரு பத்திரிகையாளராக இருந்தார்.  
1970ஆம் ஆண்டில், இவர் வட அமெரிக்காவின் இந்து கோயில் சங்கத்தை நிறுவினார்.
# நீலகண்ட மகாதேவ அய்யர்

**நீலகண்ட மகாதேவ அய்யர்** சி.ஐ.இ (*Nilakanta Mahadeva Ayyar*)(18 மே 1899 முதல் 29 மார்ச் 1971 வரை) என்பவர் இந்தியக் குடிமைப் பணி அலுவலராக பணிபுரிந்தவர் ஆவார்.
# நீலகண்ட மகாதேவ அய்யர்

## ஆரம்பகால வாழ்க்கை மற்றும் கல்வி

இராவ் பகதூர் மகாதேவ நீலகண்ட அய்யரின் (நிர்வாக பொறியாளர்) பன்னிரண்டாவது குழந்தைகளில் மூத்தவராக 1899 மே 18 அன்று தென்னிந்தியப் பிராமண குடும்பத்தில் நாகர்கோயிலில் பிறந்தார். மெட்ராஸில் உள்ள மாநிலக் கல்லூரியிலும் பின்னர் கேம்பிரிட்ச்சிலும் கல்வி பயின்றார். இவரது இளைய சகோதரர்களில் அரசியலமைப்புச் சட்டத்தில் நிபுணத்துவம் பெற்ற வழக்கறிஞர் பேராசிரியர் நீ. அ. சுப்பிரமணியன் மற்றும் வைஸ் அட்மிரல் நீலகண்ட கிருஷ்ணன் ஆகியோர் அடங்குவர்.
# நீலகண்ட மகாதேவ அய்யர்

## நிர்வாகி

மகாதேவ அய்யர் அக்டோபர் 1922 இல் ஐ.சி.எஸ் நிலையில் சேர்ந்தார். இவர் ஆரம்பத்தில் வங்காளத்தில் உதவி நீதிபதி மற்றும் ஆட்சியராக நியமிக்கப்பட்டார். பின்னர் 1924இல் துணைப்பிரிவு அதிகாரியாகப் பதவி உயர்வு பெற்றார். 1925-27 வரை கல்கத்தா மற்றும் மெட்ராஸில் சுங்க உதவி சேகரிப்பாளராக இந்திய அரசின் நிதித் துறையில் பணியாற்றினார். 1928ஆம் ஆண்டில் அய்யர் வங்காளத்தின் நீதவான் மற்றும் சேகரிப்பாளராக நியமிக்கப்பட்டார். 1936 முதல் 1942 வரை இவர் கைத்தொழில் மற்றும் தொழிலாளர் துறையின் துணை செயலாளராகவும், பின்னர் 1939இல் நிலக்கரி சுரங்க சேமிப்பு வாரியத்தின் முதல் தலைவராகவும் பணியாற்றினார். 1943ஆம் ஆண்டில் வங்காள அரசின் குடிமைப் பொருள் வழங்கும் துறையில் இயக்குநராகவும் செயலாளராகவும் பின்னர் மாகாண போக்குவரத்து ஆணையராகவும் பணியாற்றினார். 1947ஆம் ஆண்டில், சுதந்திரத்திற்குப் பிறகு கல்கத்தா துறைமுகத்திற்கான ஆணையர்களின் முதல் இந்தியத் தலைவராக நியமிக்கப்பட்டார். நிலக்கரி சுரங்க சேமிப்பு வாரியத்தின் தலைவராக பணியாற்றும் போது, அய்யருக்கு 1941ஆம் ஆண்டில் இந்தியச் சாம்ராஜ்யத்தின் பின்னர் கெளரவ லெப்டினன்ட் கர்னலாகவும், 1952ஆம் ஆண்டில் இவர் இந்திய அரசின் போக்குவரத்து அமைச்சின் செயலாளராகவும் நியமிக்கப்பட்டார்.
# நீலகண்ட மகாதேவ அய்யர்

## இறப்பு

அய்யர் 1958இல் ஓய்வு பெற்றார். 1971இல் பெங்களூரில் இறந்தார். இவருக்கு இரண்டு மகள்கள் மற்றும் ஒரு மகன் இருந்தனர்.
# குருணாகல் மணிக்கூட்டுக் கோபுரம்

**குருணாகல் கடிகார கோபுரம்** (*Kurunegala Clock Tower*) என்பது இலங்கையின் குருணாகல் நகரத்தில் அமைந்துள்ளது. இது முதல் உலகப் போரில் பங்கேற்று இறந்த வடமேற்கு மாகாணத்தைச் சேர்ந்த வீரர்களின் நினைவாக 1922 ஆம் ஆண்டில் கட்டப்பட்டது. குருணாகல் நீதிமன்றம், மத்திய சந்தை, மத்திய பேருந்து நிலையம் ஆகியவை இக்கடிகார கோபுரத்திற்கு அருகில் உள்ளன.
# குருணாகல் மணிக்கூட்டுக் கோபுரம்

## வரலாறு

முதல் உலகப் போரில் (1914-1918) வடமேற்கு மாகாணத்தைச் சேர்ந்த 11 வீரர்கள் கொல்லப்பட்டனர். இதில் மூன்று இலங்கையர்களும் அடங்குவர். அவர்களை கௌரவிப்பதற்காக இக்கோபுரம் அமைக்கப்பட்டது. கோபுரத்தின் மீது ஒரு நினைவுத் தகடு பின்வருமாறு பொறிக்கப்பட்டுள்ளது:  
:“இந்த மணிக்கூட்டுக் கோபுரம் வடமேற்கு மாகாணத்திலிருந்து கடமை என்ற அழைப்பின் பேரில் சென்று 1914-1918 உலகப் போரில் பேரரசிற்காக தங்கள் உயிரைக் கொடுத்தவர்களின் நினைவாக அமைக்கப்பட்டது.”  
1945-க்குப் பிறகு, இரண்டாம் உலகப் போரில் (1939-1945) தங்கள் உயிரைத் தியாகம் செய்த வீரம் மிக்க அதிகாரிகளுக்கும் இந்தக் கோபுரம் அர்ப்பணிக்கப்பட்டது.
# குருணாகல் மணிக்கூட்டுக் கோபுரம்

## அம்சங்கள்

கருங்கல், சீமைக்காரை, மரம் ஆகியவற்றைக் கொண்டு நாற்கர வடிவத்தில் இந்த கோபுரம் கட்டப்பட்டுள்ளது. முழு கோபுரமும், குறிப்பாக மேலே, ஒரு நாற்புற கோட்டைக்கு ஒத்ததாக தோன்றுகிறது. உள்ளே கான்கிரீட்டாலும், மரத்தாலும் செய்யப்பட்ட படிகள் உள்ளன.
# டியூரான் டியூரான்

**டியூரான் டியூரான்** [Duran Duran] இங்கிலாந்திலுள்ள பர்மிங்காமில் 1978-ஆம் ஆண்டில் நிக் ரோட்சு, ஜான் டெய்லர் உள்ளிட்டோரால் உருவாக்கப்பட்ட ஒரு புது அலை இசைக்குழு. 100 மில்லியன் இசைத்தட்டுகளுக்கு மேலாக விற்று சாதனை புரிந்துள்ள இக்குழுவினர், இரண்டு கிராமி விருதுகளையும் வென்றுள்ளனர். புதுமையான இசையைத் இக்குழு தந்தாலும், இசைக் காணொளிகள் படமாக்கப்பட்ட விதத்திற்காகவும் இவர்கள் புகழடைந்தனர்.
# காதம்பரி முரளி

**காதம்பரி முரளி** (*Kadambari Murali Wade*; பிறப்பு: ஆகத்து 9, 1975) ஓர் பெண் எழுத்தாளரும், விளையாட்டுத்துறைப் பத்திரிகையாளருமாவார். இந்துஸ்தான் டைம்சு பத்திரிகையின் முன்னாள் விளையாட்டுத்துறை முதன்மை ஆசிரியராகப் பணியாற்றி உள்ளார். சனவரி 2010 இதழில் தொடங்கிய மாத இதழான "ஸ்போர்ட்ஸ் இல்லஸ்ட்ரேட்டட்"டின் மறுசீரமைப்பைத் தொடங்குவதற்காக, நவம்பர் 2010இல் சேர்ந்தார். இவரது கட்டுரைகள் பெரும்பாலும் துடுப்பாட்டத்தில் கவனம் செலுத்துகின்றன.  
இவர், ஒரு செய்தி நிறுவனத்தின் முக்கிய இளைய தேசிய ஆசிரியராவாவார். 2006ஆம் ஆண்டில் 'இந்தியத் துடுப்பாட்ட எழுத்தாளர் விருது'க்கான விளையாட்டுப் பத்திரிகையாளர்கள் கூட்டமைப்பின் முதல் வெற்றியாளரும் ஆவார்.
ஆகஸ்ட் 2007 இல் துட்டுப்பாட்டத்தின் புதிய துடுப்பாட்ட முறையாக உருவான இந்தியன் பிரீமியர் லீக் (ஐ.பி.எல்) என அறியப்படும் இந்தியத் துடுப்பாட்டக் கட்டுப்பாடு வாரியத்தின் (பி.சி.சி.ஐ) திட்டங்களை இவர் வெளிக் கொணர்ந்தார்.
# பிளான்டி

**பிளான்டி **[Blondie], 1974-ல் பாடகர் டெபி ஹாரி மற்றும் கிரிஸ் இஸ்டைன் ஆகியோரால் உருவாக்கப்பட்ட ஒரு அமெரிக்க இசைக்குழு. இக்குழுவின் இசை புது அலை, பங்க், ரெகே, டிஸ்கோ, ராப் எனப் பல வடிவங்களைக் கொண்டிருந்தாலும் அதன் வேரானது 1960களின் பாப் இசையை அடிப்படையாகக் கொண்டதாக இருந்தது. உலகம் முழுவதும் 40 மில்லியன் இசைத்தட்டுகளுக்கு மேல் இவர்களின் இசை விற்றுள்ளது. இவர்களின் இசை சாதனைகளுக்காக இக்குழுவின் பெயர் ராக் அண்ட் ரோல் ஹால் ஆவ் ஃபேமில் 2006ஆம் ஆண்டு ஏற்றுக்கொள்ளப்பட்டது.
# கௌரவ் சோப்ரா

**கௌரவ் சோப்ரா** (பிறப்பு ஏப்ரல் 4) என்பவர் ஒரு இந்திய தொலைக்காட்சி, திரைப்பட நடிகராவார். இவர் உத்தரன் மற்றும் சதா ஹக் தொலைக்காட்சித் தொடர்களில் முறையே ரகுவேந்திர பிரதாப் ரத்தோர் மற்றும் பேராசிரியர் அபய் சிங் ரனாவத் ஆகியோராக நடித்ததற்காக மிகவும் பிரபலமானவர். இவர் *பிக் பாஸ் 10 இல்* போட்டியாளராக கலந்துகொண்டார். ஆஸ்கார் பரிசுக்கு பரிந்துரைக்கப்பட்ட ஆலிவுட் திரைப்படமான *பிளட் டயமண்ட்* படத்தில் இவர் நடித்துள்ளார், மேலும் சர்வதேச நடன உண்மைநிலை நிகழ்ச்சியான *டான்சிங் வித் தி ஸ்டார்ஸ் நிகழ்ச்சியின்* ஜார்ஜிய பதிப்பில் கலந்துகொண்டுள்ளார். இவர் கடைசியாக ஏ. எல். டி பாலாஜியின் ஃபோர் பிளே & வியூஸ் லவ் லஸ்ட் & கன்பியூசன் என்ற வலைத் தொடரில் நடித்தார். இவர் தற்போது அஸ்வின் கிட்வானி புரொடக்ஷன்ஸ் (ஏஜிபி வேர்ல்ட்) உடன் தேவதாஸ் கதையின் தழுவலில் பணியாற்றி வருகிறார்..
# கௌரவ் சோப்ரா

## ஆரம்ப கால வாழ்க்கை

சோப்ரா செயின்ட் கொலம்பா பள்ளியில் படித்தார் பின்னர் 2000 ஆம் ஆண்டில் தேசிய உடையலங்கார தொழில்நுட்பக் கல்லூரியில் பட்டம் பெற்றார்
# கௌரவ் சோப்ரா

## தொழில்

2003 இல் சோப்ரா தமிழ்த் திரைப்படமான *ஒற்றனில்* நடித்தார். 2004 ஆம் ஆண்டில் ஸ்டார் பிளஸ் தொலைக்காட்சி தொடரான சாரா ஆகாஷ் மற்றும் கர்மாவில் தோன்றினார். 2006 ஆம் ஆண்டில், இவர் உண்மைநிலை தொலைக்காட்சி நடன நிகழ்ச்சியான நாச் பாலியே 2 இல் ஒரு போட்டியாளராக்கலந்துகொண்டார், 2008 ஆம் ஆண்டில் இவர் மற்றொரு நடன நிகழ்ச்சியான ஜாரா நாச்சே திகாவின் முதல் பருவத்தில் கலந்துகொண்டார்.. 2006 ஆம் ஆண்டில், இவர் ஹாலிவுட் திரைப்படமான *பிளட் டயமண்டில்* நடித்தார், மேலும் *ஐசா டெஸ் ஹை மேரா* தோடரில் சமே குரானாவாக நடித்தார். இவர் கலர்ஸ் தொலைக்காட்சித் தொடரான ஓபரா உத்தரனில் ரகுவேந்திர பிரதாப் ரத்தோர் என்ற பாத்திரத்தில் நடித்தார், மேலும் இந்த பாத்திரத்தில் நடித்ததற்காக 2012 ஆம் ஆண்டில் கலர்ஸ் கோல்டன் பெட்டல் அவார்ட்ஸ்-மோஸ்ட் டும்தார் பர்சனாலிட்டி விருதைப் பெற்றார் . 2013 ஏப்ரலில் வெளியான கேங்ஸ்டர் படமான ரங்க்தரியில் இவர் நடித்தார.  
2016 ஏப்ரலில், சர்வதேச நடன உண்மை நிலை நிகழ்ச்சியானர *டான்சிங் வித் தி ஸ்டார்ஸின்* ஜார்ஜிய பதிப்பில் கலந்து கொண்டார், அங்கு இவர் ஒரு கலாச்சார தூதராக தேர்ந்தெடுக்கப்பட்டார். 6 வாரங்களுக்குப் பிறகு திடீரென இவர் நிகழ்ச்சியிலிருந்து வெளியேறினார்.  
பின்னர் 2016 இல் இவர் *பிக் பாசின்* 10 வது பருவத்தில் கலந்துகொண்டார். 2017 சனவரி முதல் நாள் வெளியேற்றப்பட்டார்.  
2018 ஆம் ஆண்டில், ஏ.எல்.டி பாலாஜியின் வலைத் தொடரான ஃபோர் பிளேவில் காசனோவா என்ற பாத்திரத்தில் நடித்தார்.
# கௌரவ் சோப்ரா

## தனிப்பட்ட வாழ்க்கை

சோப்ரா தனது நீண்டகால காதலியான ஹிடிஷா சேராண்டாவை 19 பிப்ரவரி 2018 அன்று திருமணம் செய்து கொண்டார். இவர்களுக்கு 2020 ஆம் ஆண்டில் ஒரு ஆண் குழந்தை பிறந்தது.
# கென் ஆறு

**கென் ஆறு** (*Ken River*), என்பது மத்திய இந்தியாவின் புந்தேல்கண்ட் பகுதியில் பாயும் முக்கிய நதிகளில் ஒன்றாகும், மேலும் இது மத்தியப் பிரதேசம் மற்றும் உத்தரப்பிரதேசம் ஆகிய இரண்டு மாநிலங்கள் வழியாகப் பாய்கிறது. இது யமுனை ஆற்றின் துணை நதியாகும்.
# கென் ஆறு

## ஆற்றோட்டம்

கென் ஆறு கட்னி மாவட்டத்தில் பார்னர் மலைத்தொடரின் வடமேற்கு சரிவுகளில் உள்ள அகிர்கவன் கிராமத்திற்கு அருகில் உருவாகிறது. இது 427 கி.மீ. தூரம் பயணித்து உத்தரப்பிரதேசத்தில் பண்டா மாவட்டம் சில்லா கிராமத்தில் யமுனாவுடன் இணைகிறது .  
கென் ஆற்றின் ஒட்டுமொத்த வடிநிலம் 28,058 சதுர கிலோ மீட்டர் ஆகும். இதில் 12,620 கி.மீ. <sup>2</sup> சோனார் நதியின் மிகப் பெரிய துணை நதியைச் சேர்ந்தது. இதன் முழுப் பகுதியும் மத்தியப் பிரதேசத்தில் உள்ளது. இதன் பயணத்தில் இதன் துணை நதிகளான பவாஸ், தேவர், கைத், இடது கரையில் உள்ள பைங்க், வலதுபுறத்தில் கோப்ரா மற்றும் பியர்மா நதிகளிலிருந்து தண்ணீரைப் பெறுகிறது. இதன் மொத்த நீளம் . இதில் மத்தியப் பிரதேசத்திலும், உத்தரப் பிரதேசத்திலும், இரண்டு மாநிலங்களுக்கு இடையிலான எல்லையாகவும் பாய்கின்றது.  
பிஜாவர்-பன்னா மலைகளைக் கடந்து, கென் ஆறு 60 கி. மீ. நீளத்திற்கு, 150-180 மீ ஆழமான பள்ளத்தாக்கு பகுதிகளில் அருவிகளை உருவாக்கும் வகையில் இதனுடைய பாதை அமைகின்றது. இந்த பள்ளத்தில் பல நீரோடைகள் கென்னுடன் இணைகின்றன. கென் பள்ளத்தாக்கு ரேவா பீடபூமியை சட்னா பீடபூமியிலிருந்து பிரிக்கிறது.
# கென் ஆறு

## சுற்றுலா

கென் ஆற்றின் ரானே நீர்வீழ்ச்சி மற்றும் கென் கரியால் சரணாலயம் ஆகியவை சுற்றுலாப் பயணிகளை ஈர்க்கும் தலங்களாக உள்ளன. இங்கு உருவான பாறைகள் வெவ்வேறு வண்ணங்களைக் கொண்டுள்ளன. இவை கிரானைட், டோலமைட் மற்றும் குவார்ட்சு முதலானவற்றால் ஆனவை. கென் மற்றும் சிம்ரி நதிகளின் சங்கம பகுதியில் கங்காவ் அணை கட்டப்பட்டுள்ளது. கென் நதி பன்னா தேசியப் பூங்கா வழியாகச் செல்கிறது.  
கென் ஆற்றின் கரையில் இந்த பிராந்தியத்தின் ராஜபுத்திரர்கள் பயன்படுத்திய சில அரண்மனைகள் உள்ளன. இப்போதெல்லாம், இந்த அரண்மனைகளில் சில தீவிரவாதிகளால் ஆக்கிரமிக்கப்பட்டுள்ளன. இவை உள்ளூர் காவல்துறையினருக்கு கவலை அளிக்கக் காரணமாகின்றன. இந்த அரண்மனைகள் இடிந்துபோகும் நிலையில் உள்ளன. இவை கட்டப்பட்ட மலையின் கீழே இருந்து சுவர்களைக் காண்பது கடினம். முக்கிய கட்டிடங்களின் இடிபாடுகள் இன்னும் உள்ளன. இந்த அரண்மனைகளில் சில நல்ல மலையேற்ற பயிற்சியைத் தருகின்றன.  
சாஜர் அல்லது *சாசர்,* போன்ற அரிய விலைமதிப்பற்ற பிரபலமான இரத்தின கல் வகை கொண்ட ஒருங்கு முனைப்புக்கள் இங்குள்ளன. பண்டா நகரம் கென் ஆற்றின் கரையில் அமைந்துள்ளது.
# கென் ஆறு

## நதிகள் இணைப்பு

மத்தியப் பிரதேச மாநிலத்தின் நதிகள் இணைப்புத் திட்டத்தின் கீழ் பேட்வா ஆறு, கென் ஆற்றுடன் இணைக்க 25 டிசம்பர் 2024 அன்று இந்தியப் பிரதமர் நரேந்திர மோதி அடிக்கல் நாட்டினார். இந்த ஆறுகளின் இணைப்பால் மத்தியப் பிரதேசத்தில் வாழும் 44 இலட்சம் மக்களும்; உத்தரப் பிரதேசத்தில் வாழும் 21 இலட்சம் மக்களும் பயன் பெறுவர்.
# தி. விஜயராகவச்சார்யா

திவான் பகதூர் **சர் திருவலயங்குடி விஜயராகவச்சார்யா** <small>கே.பி.இ</small> (27 ஆகஸ்ட் 1875 &ndash; பிப்ரவரி 28, 1953) என்பவர் இந்திய அரசு ஊழியர் மற்றும் நிர்வாகி ஆவார். இவர் 1919 முதல் 1922 வரை கொச்சி இராச்சியத்தின் திவானாக பணியாற்றினார். விஜயராகவச்சார்யா இந்தியாவின் சட்டசபையினை குறிக்கும் உதயப்பூரின் உறுப்பினராகவும் இருந்துள்ளார் .
# தி. விஜயராகவச்சார்யா

## ஆரம்பகால வாழ்க்கை மற்றும் கல்வி

விஜயராகவச்சார்யா 1875 ஆகஸ்ட் 27 அன்று ஈரோட்டில் பிறந்தார். சென்னைமாநிலக் கல்லூரியில் கல்வி பயின்றார். விஜயராகவச்சார்யா 1894 இல் பி.ஏ. முடித்து 1898 இல் எம்.ஏ. பட்டம் பெற்றார்.
# தி. விஜயராகவச்சார்யா

## தொழில்

; ஆரம்ப கால வாழ்க்கை  
விஜயராகவச்சார்யா 1898இல் மாகாண குடிமைச் சேவையில் சேர்ந்தார். ஆரம்பத்தில் மாவட்ட அதிகாரியாக பணியாற்றினார். 1912 முதல் 1917 வரை, மெட்ராஸ் மாநகர வருவாய் வாரிய செயலாளராகவும், 1918 முதல் 1919 வரை தொழில்துறை துணை இயக்குநராகவும் பணியாற்றினார். 1919ஆம் ஆண்டில், இவர் கொச்சின் இராச்சியத்தின் திவானாக நியமிக்கப்பட்டு 1919 முதல் 1922 வரை பணியாற்றினார்.  
; கொச்சின் இராச்சியம்  
விஜயராகவச்சார்யா தனது ஆட்சிக் காலத்தில் கொச்சின் இராச்சியத்தின் தொழில் மயமாக்கலைத் தொடங்கினார். நாயர் ஒழுங்குமுறை 1920இல் அறிமுகப்படுத்தப்பட்டது. இந்த காலகட்டத்தில் பெண் கல்வியறிவு கணிசமாக அதிகரித்தது. உள்ளூர் சுயராஜ்ஜிய அமைப்புகளான கிராம பஞ்சாயத்துகள் மற்றும் நகராட்சி மன்றங்களுக்கு அதிக அதிகாரங்களும் சலுகைகளும் வழங்கப்பட்டன.  
; இந்திய அரசு  
1922 ஆம் ஆண்டில், வெம்ப்லியின் பிரித்தானிய பேரரசு கண்காட்சியில் இந்தியாவின் ஆணையாளராக நியமிக்கப்பட்டார். 1926ஆம் ஆண்டில், தொழில்துறை இயக்குநராக நியமிக்கப்பட்டார். இவர் பொதுச் சேவை ஆணையத்தின் உறுப்பினராகவும் குறுகிய காலம் பணியாற்றினார். 1929இல், வேளாண் ஆராய்ச்சிக்கான இம்பீரியல் குழுவின் துணைத் தலைவராக நியமிக்கப்பட்டார்.  
விஜயராகவச்சார்யா குடிமைப் பணியிலிருந்து 25 டிசம்பர் 1935 அன்று ஓய்வு பெற்றார். இதன் பின்னர் நான்கு ஆண்டுகளுக்குப் பிறகு, உதயப்பூரின் திவானாக நியமிக்கப்பட்டார்.
# தி. விஜயராகவச்சார்யா

## இறப்பு

விஜயராகவச்சார்யா பிப்ரவரி 28, 1953 அன்று தனது 77 வயதில் இறந்தார்.
# அரி நாயர்

**அரி நாயர்** என்பவர் ஓர் இந்திய திரைப்பட ஒளிப்பதிவாளர் ஆவார். இவர் மலையாள, வங்க, ஆங்கில, இந்தி போன்ற திரைப்படத் துறைகளில் பணியாற்றியவர். அரி இந்திய திரைப்பட மற்றும் தொலைக்காட்சிக் கல்லூரியில் (FTII) பட்டம் பெற்றார். இவர் 7996 மார்ச் 30, அன்று கேரளத்தின், மலப்புரத்தில் பிறந்தார். இவரது தந்தை கே. பி. ராஜகோபாலன் நாயர் இந்திய திரைப்பட மற்றும் தொலைக்காட்சிக் கல்லூரியில் ஒளிப்படம் எடுத்தல் துறையின் தலைவராக இருந்தார்.
# அரி நாயர்

## தொழில்

இந்திய திரைப்பட மற்றும் தொலைக்காட்சி கல்லூரியில் பட்டம் பெற்ற அரி, இந்திய ஒளிப்பதிவாளர்கள் சங்கத்தின் உறுப்பினராகவும், பல்வேறு இந்திய மொழிகளில் பல பணிகளை செய்துள்ளார்.  
ஷாம்ஸ் விஷன் படத்திற்காக சிறந்த ஒளிப்பதிவாளருக்கான தேசிய விருது இவருக்கு வழங்கப்பட்டது, இவர் கேரள மாநில விருதை ஸ்வாஹாம் (1994) படத்திற்காக பெற்றார், இரண்டாவதாக என்னு ஸ்வந்தம் ஜனகிக்குட்டி (1997) என்ற படத்திற்காக பெற்றார்.
# மிசிடசு குலியோ

***மிசிடசு குலியோ*** (*Mystus gulio*), **நீண்ட மீசை கெளுத்தி மீன்** என்பது பகரிடே குடும்பத்தினைச் சார்ந்த கெளிறு மீனாகும். இதன் பொதுப் பெயர் இலத்தீன் சொல்லான "மிசுடாக்சு" என்பதிலிருந்து உருவானது. இதன் பொருள் "மீசை" என்பதாகும். நீள் இரு உணர் இழை, மீசை எனப்படுகிறது.  
இந்த மீன் இந்தியா, இலங்கை, பாக்கித்தான், நேபாளம் மற்றும் வியட்நாமில் காணப்படுகிறது. இதனுடைய முதன்மையான வாழிடம் உப்பு நீராகும். இது நன்னீரிலும் வாழ்கிறது.  
உணவிற்காகப் பிடித்தல், செல்லப்பிராணி வர்த்தகம் மற்றும் வாழ்விட அழிவு காரணமாக இதனுடைய எண்ணிக்கை சமீப காலங்களில் குறைந்து வருவதாக அறியப்படுகிறது.
# த போலீஸ்

**த போலீஸ்** [The Police] என்ற பிரித்தானிய இசைக்குழு 1977ல் கோப்லாந்து, ஸ்டிங்கு ஆகிய இருவரால் உருவாக்கப்பட்டது. இக்குழுவினர் புது அலை, ரெகே ராக், பாப் ராக் உள்ளிட்ட இசை வடிவங்களைப் பயன்படுத்தி இசையமைத்துள்ளனர். ஆறு கிராமி விருதுகளை வென்றுள்ள இக்குழுவினரின் பெயர் 2003ஆம் ஆண்டு *ராக் அண்ட் ரோல் ஹால் ஆவ் ஃபேமில்* ஏற்றுக்கொள்ளப்பட்டது. 75 மில்லியன் இசைத்தட்டுகளுக்கு மேலாக இவர்களின் இசைத்தொகுப்புகளும் தனிப்பாடல்களும் விற்றுள்ளன.
# சர்மணவதி நதி

**சர்மணவதி நதி** (*Charmanwati river*) புராண காப்பியமான மகாபாரதத்தில் குறிப்பிடப்பட்டுள்ள ஒரு நதியாகும். பண்டைய சம்பல் ஆற்றின் பழைய பெயர்தான் சர்மணவதி நதியாக இருக்கலாம் என்று கருதப்படுகிறது.  
சமதக்னி முனிவரைக் கொன்ற கார்த்தவீர்யார்ச்சுணனை மகன் பரசுராமர் கொன்றதுடன், சத்ரியர்களின் இருபத்தோரு தலைமுறைகளையும் கொன்றார். இறந்தவர்களின் இரத்தத்தை பரசுராமர் ஐந்து மடுக்களில் தேக்கி வைத்தார். பின்னர் தன் தந்தையின் அசரீரி உத்தரவுப்படி ஆசிரமத்தின் புனிதத்தைக் காப்பதற்காக பரசுராமர், மடுக்களின் கரைகளை இடித்ததும் ரத்தம் பீரிட்டு வெளியேறி நதியாக ஓடியது. இறந்த உடல்கள் அதில் மிதந்து சென்றன. எனவே, அந்த நதி சர்மணவதி நதி என அழைக்கப்பட்டது. நாளடைவில் இது இயல்பான நதியானபோது சம்பல் நதி என்று பெயர் பெற்றது என புராணத்தின் வழியாக அறியமுடிகிறது.  
வடமொழி காப்பியமான மகாபாரதம் சம்பல் நதியை **சர்மணவதி நதி** என்று குறிப்பிடுகிறது. அக்னி வேள்விக்காக ஆரிய மன்னன் ரென்டி தேவனால் பலிகொடுத்தப்பட்ட ஆயிரக்கணக்கான விலங்குகள் மற்றும் மாடுகளின் குருதியிலிருந்து இந்நதி தோன்றியதாகவும் குறிப்பிடுகிறது.  
ஆரிய மன்னன் ரென்டி தேவன் அக்னி கோத்திரத்திற்காக எண்ணற்ற விலங்குகளை பலி கொடுத்தான். அவன் பலிகொடுத்த விலங்குகளின் தோல்கள் அக்கரையில் படிந்தது. எனவே இந்த நதி சர்மணவதி நதி என்று அழைக்கப்படுகிறது."
# சர்மணவதி நதி

## மகாபாரதத்தில்

சர்மணவதி நதி பாஞ்சால இராச்சியத்தின் தெற்கு எல்லையில் அமைந்துள்ளது. மன்னன் துருபதன் தெற்கு பாஞ்சலத்தில் இருந்து சார்மன்வதி நதிக்கரை வரை ஆட்சி செய்தான். மன்னன் ரென்டி தேவன் எண்ணற்ற விலங்குகளை சர்மணவதி நதிக்கரையில் பலி கொடுத்துள்ளார். குந்தி தனது பிறந்த குழந்தையை (கர்ணன்) ஒரு கூடையில் வைத்து நதியில் விட்டாள். அக்கூடை அசுவ நதியிலிருந்து சர்மணவதி நதிக்குச் சென்று பிறகு சர்மணவதி நதியிலிருந்து யமுனைக்கு சென்று, அப்படியே கங்கை வழியாக சாம்பபுரி என்னும் நகரை அடைந்தது. சாம்பபுரி என்பது அங்க இராச்சியத்தின் தலைநகரமாகும்.  
சர்மணவதி நதி நதிக்கரைக்கு அணிவகுத்து செல்லும் போது, குரு இராச்சியத்தின் வீரரான சகாதேவன், மன்னன் சமவகனின் மகனை சந்தித்தான். அவர் வாசுதேவ கிருஷ்ணரால் தோற்கடிக்கப்பட்டவர். ஆதலால் பழைய விரோதம் காரணமாக சகாதேவனுடன் போரிட்டான். இறுதியாக சகாதேவன் அந்த இளவரசனை தோற்கடித்து தெற்கு திசையில் அணிவகுத்து சென்றார்.
# ஆசிமா பல்லா

**ஆஷிமா பல்லா** (*Ashima Bhalla*) என்பவர் ஓர் இந்திய நடிகை ஆவார். இந்தியாவின் அசாமில் பிறந்த இவர் இந்தி, கன்னடம், தமிழ், தெலுங்கு, அசாமி மொழி திரைப்படங்களில் நடித்துள்ளார்.
# ஆசிமா பல்லா

## திரைப்படவியல்

### படங்கள்

| 2001 | *பியார் ஜிந்தகி ஹை* | பிரியா | இந்தி | அறிமுக இந்தி படம் |
| --- | --- | --- | --- | --- |
| *அப்பா* | பிரியா | தெலுங்கு | அறிமுக தெலுங்கு படம்
இந்தி மொழியில் *மேரி இசட்* என மொழிமாற்றம் செய்யப்பட்டது |  |
| 2002 | *நா தும் ஜானோ நா ஹம்* | தான்யா அக்ஷய் கபூர் | இந்தி |  |
| *ஹத்தியார்* | சிறப்புத் தோற்றம் (நடனக் கலைஞர்) | குத்தாட்டப் பாடல் |  |  |
| *ரமணா* | தேவகி | தமிழ் | தமிழில் அறிமுகம். தெலுங்கில் *தாகூர்* என்றும், இந்தியில் *கபார்* என்றும், *வார்னிங்* என்று வங்கதேசத்திலும், *விஷ்ணு சேனனா* என கன்னடத்திலும், *டைகர்* என வங்கத்திலும் மொழியாக்கம் செய்யப்பட்டது. |  |
| 2003 | *அலாவுதீன்* | பிரீத்தி | தெலுங்கு மொழியில் *கரானா தொங்கா என மொழிமாற்றம் செய்யப்பட்டது.* |  |
| *ஜிந்தா தில்* | இந்தி |  |  |  |
| 2004 | *செப்பாவே சிறுகாலி* | நிர்மலா | தெலுங்கு | 2002 தமிழ்த் திரைப்படமான *உன்னை நினைத்து* படத்தின் மறு ஆக்கம். |
| *ஜியேஷ்டா* | காஞ்சனா | கன்னடம் | அறிமுக கன்னட படம்
மலையாள திரைப்படமான *வள்ளியெட்டனின்* (2000) மறு உருவாக்கம் |  |
| 2005 | *மா - வேரார் யூ* | ஷாலினி | இந்தி |  |
| *நாயுடு எல்.எல்.பி.* | தெலுங்கு |  |  |  |
| 2006 | *சுதேசி* | செல்வி | தமிழ் | தெலுங்கில் *சுதேசி* என்று மறு ஆக்கம் செய்யப்பட்டது. *மிஸ்டர் இந்துஸ்தானி* என்று இந்தியில் மறுஆக்கம் செய்யப்பட்டது. |
| 2010 | *தம்பி அர்ஜுனா* | ராதிகா | இந்தி மொழியில் *பாய் அர்ஜுனா* என மொழிமாற்றம் செய்யப்பட்டது | } |
# ஆசிமா பல்லா

## திரைப்படவியல்

### தொலைக்காட்சி

| 2007 &ndash; 2008 | *மேரி அவாஸ் கோ மில் கெய் ரோஷ்னி* | சுதா மாலிக் |  |
| --- | --- | --- | --- |
| 2008 | *ஏக் கிலாடி ஏக் ஹசீனா* | தானாகவே |  |
| 2011 | *சோர் கா ஜாட்கா: டோட்டல் வைப்பவுட்* |  |  |
| 2018 | *மேரே பாப்பா ஹீரோ ஹிரலால்* | இன்ஸ்பெக்டர் மினா | } |
# கருவஞ்சல்

**கருவஞ்சல்** (*Karuvanchal*) என்பது இந்திய மாநிலமான கேரளவில் கண்ணூர் மாவட்டத்திலுள்ள மலைப்பாங்கான ஒரு நகரமாகும். கேரள மலைச்சாலை எண் 59 இதன் வழியாகச் செல்கிறது.
# கருவஞ்சல்

## அமைவிடம்

கருவஞ்சல் நகரம் குப்பம் ஆற்றங்கரையில் அமைந்துள்ளது. குப்பம் ஆறு மேற்குத் தொடர்ச்சி மலைகளிலிருந்து உருவாகி அரபிக் கடலில் பாய்கிறது. இது கிழக்கே தளிப்பரம்பு-குடகு எல்லை சாலையில் அமைந்துள்ளது. தளிப்பறம்புவின் வடகிழக்கில் சுமார் 22 கி.மீ. தொலைவிலும், கண்ணூருலிருந்து 44 கி.மீ. தொலைவிலும் அமைந்துள்ளது.
# கருவஞ்சல்

## பொருளாதாரம்

நகரம் முக்கியமாக ஒரு விவசாய பொருளாதாரத்தைச் சார்ந்துள்ளது. இரப்பர், தென்னை, பாக்கு, முந்திரி, மிளகு போன்ற பயிர்கள் இங்கு பயிரிடப்படுகின்றன.  
மாநிலமெங்குமுள்ள மலைப்பகுதிகளிலுள்ள சிறு விவசாயிகளின் அமைப்பான கேரள வர்த்தகக் கூட்டணியின் சார்பில் 2016 ஆம் ஆண்டு 'ஐந்தாவது விதைத் திருவிழா' கருவஞ்சலில் நடைபெற்றது. விவசாயப் பயிர்களையும் விதைகளின் பெரிய தொகுப்பையும் இது காட்சிப்படுத்தியது.
# கருவஞ்சல்

## புள்ளிவிவரங்கள்

2011 இந்திய மக்கள் தொகைக் கணக்கெடுப்பு அறிக்கையின்படி, இங்கு, 12,985 ஆண்களும் 12,890 பெண்களும் என 25,875 மக்கள் உள்ளனர்.
# கருவஞ்சல்

## சுற்றுலா

கருவஞ்சல் என்பது பாலக்காயம் தட்டுக்கான நுழைவாயிலாகும். இது இப்பகுதியில் உள்ள முக்கியச் சுற்றுலா தலங்களில் ஒன்று. இது மலபாரின் ஊட்டி என்று அழைக்கப்படுகிறது. இங்கு சாகச சுற்றுலாவை விரும்புவோருக்கான வசதியும் செய்யப்ப்பட்டுள்ளது. சாகசப் பூங்கா, மலையேற்றம், கூடாரங்கள், இயற்கை காட்சிகள் ஆகியவை இங்கு முக்கிய சுற்றுலா ஆர்வங்களாகும். கயிறு சாகசங்கள், பந்து விளையாட்டு , துப்பாக்கி சுடுதல், வில்வித்தை ஆகியவை பூங்காவின் ஈர்ப்புகளாகும்.
# கருவஞ்சல்

## போக்குவரத்து

கேரள மலை நெடுஞ்சாலை எண் 59 கருவஞ்சல் நகரம் வழியாக இரிட்டியுடன் பிற நகரங்களையும் இணைகிறது. இரிட்டியின் கிழக்கே உள்ள சாலை மைசூருடனும், பெங்களூருடனும் இணைகிறது. தேசிய நெடுஞ்சாலை எண் 66 தளிப்பறம்பு வழியாகச் செல்கிறது. மங்களூரையும் மும்பையையும் வடக்குப் பக்கத்திலும், கொச்சியையும் திருவனந்தபுரத்தையும் தெற்குப் பகுதியிலிருந்து அணுகலாம்.  
கண்ணூர்,தொடருந்து நிலையமும், கண்ணபுரம் தொடருந்து நிலையமும் அருகிலுள்ளது.கண்ணூர் பன்னாட்டு வானூர்தி நிலையம் 43 கி.மீ தூரத்தில் உள்ளது.
# கிருஷ்ணமூர்த்தி (நடிகர்)

## தொழில்

கிருஷ்ணமூர்த்தி தனது சொந்த ஊரான திருவண்ணாமலையிலிருந்து திரைப்படங்களில் நடிக்கும் நோக்குடன் 1983இல் சென்னை வந்தார். ஆரம்பத்தில் நடிப்பு முயற்சிகளில் தோல்வியுற்றார். பின்னர் இவர் *குழந்தை ஏசு* (1984) படக் குழுவில் அலுவலக உதவியாளராக பணிக்கு சேர்ந்தார். படத் தயாரிப்பின் முடிவில், தயாரிப்பு மேலாளராக உயர்ந்தார். பின்னர் இவர் பல திரைப்படங்கள், விளம்பரங்களில் தயாரிப்புக் குழு உறுப்பினராக பணியாற்றினார். இதன் விளைவாக, ஆரம்பத்தில் மேனேஜர் கிருஷ்ணமூர்த்தி என்று படங்களில் இவரது பெயர் குறிப்பிடப்பட்டது.  
*தவசி* (2001) திரைப்படத்தில் கிருஷ்ணமூர்த்தி நகைச்சுவை நடிகராக முன்னேற்றம் கண்டார், அதில் இவரது கதாபாத்திரம் ஒரு காட்சியில் தோன்றி வடிவேலுவின் கதாபாத்திரத்திடம் பயங்கரவாதி ஒசாமா பின்லேடனை சந்திக்க அவரது முகவரியைக் காட்டி வழிகேட்பதாக வரும். அதன் பின்னர் இவர் 2000 களில் நகைச்சுவை நடிகராக பல படங்களில் பணியாற்றினார், பெரும்பாலும் வடிவேலுவுடனான காட்சிகளில் தோன்றினார்.  
பாலாவின் *நான் கடவுள்* (2009) படத்தில் மனித கடத்தல் குழுவில் நடுத்தர மேலாளரான முருகன் பாத்திரத்தில் நடித்ததற்காகவும், *மொனகுருவில்* (2011) ஊழல் நிறைந்த காவலராக நடித்தற்காக இவர் விமர்சன ரீதியான பாராட்டைப் பெற்றார்.
# கிருஷ்ணமூர்த்தி (நடிகர்)

## இறப்பு

கேரளத்தின் குமிளியில் மாரடைப்பால் 2019 அக்டோபர் 7 ஆம் நாள் அதிகாலையில் இவர் இறந்தார். அங்கு சக்தி சிதம்பரம் இயக்கிய *பீ மாமா* படத்தின் படப்பிடிப்புக்காக சென்றிருந்தார். இவருக்கு மனைவியும், இரண்டு பிள்ளைகளும் இருந்தனர்.
# கிருஷ்ணமூர்த்தி (நடிகர்)

## திரைப்படவியல்

- *சீதனம்* (1990)
- *பெண்ணின் மனதைத் தொட்டு* (2000)
- *தவசி* (2001)
- *ரோஜாக்கூட்டம்* (2002)
- *ராஜா* (2002)
- *அன்பே சிவம்* (2003)
- *பார்த்திபன் கனவு* (2003)
- *கம்பீரம்* (2004)
- *இங்கிலீசுக்காரன் (திரைப்படம்)* (2005)
- *சுதேசி (திரைப்படம்)* (2006)
- *திருவிளையாடல் ஆரம்பம்* (2006)
- *பொய்* (2006)
- *தீபாவளி* (2007)
- *மருதமலை (திரைப்படம்)* (2007)
- *எல்லாம் அவன் செயல்* (2008)
- *நான் கடவுள் (திரைப்படம்)* (2009)
- *விலை* (2010)
- *வ* (2010)
- *மகிழ்ச்சி* (2010)
- *மந்திரப் புன்னகை* (2010)
- *தூங்கா நகரம் (திரைப்படம்)* (2011)
- *அழகர்சாமியின் குதிரை* (2011)
- *அவன் இவன்* (2011)
- *வேலாயுதம் (திரைப்படம்)* (2011)
- *வித்தகன்* (2011)
- *மௌனகுரு (திரைப்படம்)* (2011)
- *சகுனி (தமிழ்த் திரைப்படம்)* (2012)
- *நான்* (2012)
- *மாற்றான் (திரைப்படம்)* (2012)
- *ஒன்பதுல குரு (திரைப்படம்)* (2013)
- *ஜன்னல் ஓரம்* (2013)
- *ஜில்லா* (2014)
- *தெனாலிராமன்* (2014)
- *சிகரம் தொடு* (2014)
- *திருடன் போலீஸ் (திரைப்படம்)* (2014)
- *காக்கா முட்டை (திரைப்படம்)* (2015)
- *புறம்போக்கு என்கிற பொதுவுடமை* (2015)
- *நையப்புடை* (2016)
- *என்னுள் ஆயிரம்* (2016)
- *யானைமேல் குதிரை சவாரி* (2016)
- *பிருந்தாவனம்* (2017)
- *குரங்கு பொம்மை* (2017)
- *ஸ்கெட்ச்* (2018)
- *கடைக்குட்டி சிங்கம்* (2018)
- *குடிமகன்* (2019)
- *கைதி* (2019)
- *பீ மாமா* (2021)
# நா. இராமகிருஷ்ணன்

**நா. இராமகிருஷ்ணன்** (*N. Eramakrishnan*)(பிறப்பு: ஜூலை 30, 1949) என்பவர் இந்திய அரசியல்வாதி மற்றும் கம்பம் தொகுதியைச் சேர்ந்த தமிழக சட்டப்பேரவை உறுப்பினர் ஆவார். இவர் திராவிட முன்னேற்றக் கழகத்தினை (திமுக) பிரதிநிதித்துவப்படுத்துகிறார். இவர் இதற்கு முன்பு மறுமலர்ச்சி திராவிட முன்னேற்றக் கழகத்தில் (மதிமுக) இருந்துள்ளார்.  
நா. இராமகிருஷ்ணன் சூலை 1949 30 அன்று கம்பத்தில் பிறந்தார். முதுகலைப் பட்டதாரியான இவருக்கு இரண்டு குழந்தைகள் உள்ளனர்.  
இராமகிருஷ்ணன் முதன்முதலில் தமிழக சட்டப்பேரவைக்கு<nowiki/>க் கம்பத்திலிருந்து 1989ஆம் ஆண்டு திமுக வேட்பாளராகத் தேர்ந்தெடுக்கப்பட்டார். பின்னர் 2006ஆம் ஆண்டு மதிமுக வேட்பாளராக வெற்றிபெற்றார். திமுகவுக்குத் திரும்பி, 2009 ல் நடந்த இடைத் தேர்தலில் மீண்டும் இந்தத் தொகுதியிலிருந்து வெற்றிபெற்று சட்டமன்ற உறுப்பினரானார். இதைத் தொடர்ந்து 2011 மாநிலத் தேர்தல்களில் வெற்றி பெற்றார். ஆனால் 2016இல் அதிமுக வேட்பாளர் எஸ்.டி.கே ஜக்கையனிடம் தோல்வியுற்றார். பின்னர் அண்மையில் 2021 நடைபெற்ற மாநிலத் தேர்தலில் மீண்டும் போட்டியிட்டு வெற்றிபெற்றார்.  
ஏப்ரல் 2012இல் சட்டமன்ற சபாநாயகர், து. ஜெயக்குமாரால் பத்துநாட்கள் சவை இடை நீக்கம் செய்யப்பட்ட திமுக சட்டமன்ற உறுப்பினர்கள் நால்வரில் இவரும் ஒருவர்.
# பிருந்தா பரேக்

**பிருந்தா பரேக்** 3 நவம்பர் 1982 என்பவர் ஒரு இந்திய திரைப்பட நடிகையும், வடிவழகியும் ஆவார். இவர் பெரும்பாலும் தென்னிந்திய திரைப்படங்களில் நடித்துள்ளார். மேலும் தமிழ், தெலுங்கு, கன்னடம், இந்தி படங்களில் குத்தாட்டப் பாடல்களுக்கு ஆடியுள்ளார். இவர் தமிழில் 4 திரைப்படங்களிலும், தெலுங்கு கன்னட மொழிகளில் பல திரைப்படங்களிலும், 3 இந்தித் திரைப்படங்களிலும் நடித்துள்ளார்.
# பிருந்தா பரேக்

## தொழில்

மும்பையில் பிறந்து வளர்ந்த இவர், விமல் சூட்டிங்ஸ், மைக்ரோசாப்ட் விண்டோஸ் எக்ஸ்பி, ஆங்கர் சுவிட்சுகள், விஐபி பிரஞ்சு, கிட் கேட், தம்ப்ஸ் அப், போலோ மிண்ட், ராயல் சேலஞ்ச் பீர், அமுல் மச்சோ வெஸ்ட்ஸ் போன்றவற்றிற்கான தொலைக்காட்சி விளம்பரங்களில் தோன்றி தனது தொழில் வாழ்க்கையைத் தொடங்கினார்., மேலும் பிற அச்சு ஊடகங்களில் நூற்றுக்கணக்கான பொருட்களின் விளம்பரங்களில் தோன்றியுள்ளார். திரைப்படங்களில் நுழைவதற்கு முன்பு இவர் இசை கானொளிகளில் தோன்றியுள்ளார்.
# பிருந்தா பரேக்

## திரைப்படவியல்

| 2002 | *சொந்தம்* | தெலுங்கு |  |
| --- | --- | --- | --- |
| 2004 | *மன்மதன்* | ரேணுகா மேனன் | தமிழ் |
| 2005 | *நம்மண்ணா* | கன்னடம் | சிறப்புத் தோற்றம் |
| *திருடிய இதயத்தை* | தமிழ் | சிறப்புத் தோற்றம் |  |
| 2006 | *சுதேசி* | தமிழ் | சிறப்புத் தோற்றம் |
| *கார்பரேட்* | இந்தி |  |  |
| 2007 | *போக்கிரி* | மோனா | தமிழ் |
| *வியலவாரி கயலு* | தெலுங்கு | சிறப்புத் தோற்றம் |  |
| *பொல்லாதவன்* | தமிழ் | சிறப்புத் தோற்றம் |  |
| 2008 | *புத்தவந்தா* | ரேகா விஜய் மிடல் | கன்னடம் |
| 2009 | *குரு என் ஆளு* | ஷீலா கிருஷ்ணா | தமிழ் |
| *லண்டன் ட்ரீம்ஸ்* | இந்தி |  |  |
| *ஏக் சே புரே டூ* | இந்தி |  |  |
| *திப்பரஹள்ளி தர்லேகலு* | கன்னடம் |  |  |
| 2011 | *சஞ்சு வெட்ஸ் கீதா* | கன்னடம் | பாடலில் சிறப்புத் தோற்றம் |
| 2013 | *சில்லுனு ஒரு சந்திப்பு* | தமிழ் | பாடலில் சிறப்புத் தோற்றம் |
| *பிங்கி - ஏக் சத்தியகாதா* | ரிது | மராத்தி | இணை முன்னணி |
| *ஜந்தா வி / எஸ் ஜனார்தன் - பெச்சாரா ஆம் ஆத்மி* | இந்தி | } |  |
# கண்ணன் (இசையமைப்பாளர்)

**கண்ணன்** என்பவர் ஒரு இந்திய திரைப்பட இசையமைப்பாளர் ஆவார். இவர் குறிப்பாக தமிழகத் திரைப்படத்துறையில் பணியாற்றுகிறார். இவர் 2010 இல் *தமிழ் படத்தில்* இசையமைப்பாளராக அறிமுகமானார்.
# கண்ணன் (இசையமைப்பாளர்)

## தொழில்

இசைக் கல்லூரியில் பயின்ற கண்ணன் 1988 இல் கிதார் இசைக் கலைஞராக தனது தொழில் வாழ்க்கையைத் தொடங்கினார். ஒரு தசாப்த காலம் சி. எஸ். அமுதனின் முகமை மூலம் சுமார் 600 விளம்பரங்களுக்கு இசை அமைத்தார். கண்ணனுக்கு அதே நிறுவனமானது *தமிழ் படம்* (2010) படத்தில் வாய்ப்பளித்தது. இந்த படத்தின் பாடல்கள் விமர்சகர்களிடமிருந்து நேர்மறையான விமர்சனங்களைப் பெற்றது. "பச்ச மஞ்ச" மற்றும் "ஓ மக ஜீயா" பாடல்கள் நல்ல வரவேற்பைப் பெற்றன. முந்தைய பணிகளை விட இந்த படத்திற்கு கண்ணன் செய்த இசையமைப்புப் பணிகளுக்காக அதிக அங்கீகாரம் பெற்றார்.
# கண்ணன் (இசையமைப்பாளர்)

## திரைப்படவியல்

| 2010 | *தமிழ் படம்* |  |
| --- | --- | --- |
| 2011 | *சாப்ளின் சமந்தி* |  |
| 2012 | *மயங்கினேன் தயங்கினேன்* |  |
| 2012 | *மெய்* |  |
| 2012 | *யாருக்கு தெரியும்* | தமிழ் பதிப்பின் உரையாடல் எழுத்தாளராகவும்,
ஒரே நேரத்தில் கன்னடத்தில் *சேலஞ்ச்* மலையாளத்தில் *120 மினிட்ஸ்* என்று மும்மொழிகளில் படமாக்கப்பட்டது |
| 2013 | *அழகன் அழகி* |  |
| 2013 | *ரெண்டாவது படம்* |  |
| 2013 | *கருப்பம்பட்டி* |  |
| 2014 | *போங்கடி நீங்களும் உங்க காதலும்* |  |
| 2014 | *கல்கண்டு* |  |
| 2015 | *பொங்கி எழு மனோகரா* |  |
| 2015 | *திலகர்* |  |
| 2018 | *தமிழ் படம் 2* |  |
| 2019 | *குத்தூசி* | } |
# தியூ வானூர்தி நிலையம்

**தியூ வானூர்தி நிலையம்** (*Diu Airport*) பொதுப் பயன்பாட்டிற்காக இந்திய ஒன்றிய பிரதேசமான தியூ<nowiki/>வில் அமைந்துள்ளது. இது தாத்ரா மற்றும் நகர் ஹவேலி டையூ தாமன் & தியூ பகுதியுடன் அருகிலுள்ள குசராத்தின் வெராவல் மற்றும் ஜாப்ராபாத் ஆகியவற்றிற்கும் விமானச் சேவை செய்கிறது. ஒன்றிய பகுதியில் அமைந்த வர்த்தக நடவடிக்கைகளை மேற்கொள்ளும் ஒரே ஒரு விமான நிலையம் இது மட்டுமே.
# தியூ வானூர்தி நிலையம்

## வரலாறு

தியூ விமான நிலையம் 1954ஆம் ஆண்டில் கட்டப்பட்டது. தியூ போர்த்துகேய இந்தியாவின் ஒரு பகுதியாக இருந்தபோது இது கட்டப்பட்டது. டிரான்ஸ்போர்ட்ஸ் ஏரியோஸ் டா இந்தியா போர்ச்சுகீசா (TAIP) ஆகஸ்ட் 16, 1955 அன்று டையுவுக்கு விமானப் போக்குவரத்து நடவடிக்கைகளைத் தொடங்கியது. இதன் மூலம் டையூடன் கோவா, டாமன் மற்றும் கராச்சி டிசம்பர் 1961 வரை இந்திய விமானப்படை விமான தளம் மீது குண்டு வீசின .
# தியூ வானூர்தி நிலையம்

## அமைப்பு

தியூ வானூர்தி நிலையத்தின் முக்கிய ஓடுபாதை 05/23 5922 அடி நீளமுடையது. இதன் அகலம் 45 மீ ஆகும். இரண்டு டாக்ஸிவேக்கள் வழியாக 60 முதல் 90 மீட்டர் வரை அளவிடும் ஒரு கவசத்துடன் இணைக்கப்பட்டுள்ளது. விமான நிலைய முனையத்தில் தலா 100 பயணிகள் வருகை மற்றும் புறப்படும் அரங்குகளில் தங்க முடியும். ஒரு திசையற்ற ரேடியோ அலைபரப்பி (NDB) தியூவின் ஒரே ஊடுருவல் சோதனைக்காக நிறுவப்பட்டுள்ளது.
# கந்தம்பாளையம்

**கந்தம்பாளையம்** (*KANTHAMPALAYAM*) என்பது தமிழ்நாட்டின்கோயம்புத்தூர் மாவட்டத்திலுள்ளசூலூர் வட்டத்தில், வாரப்பட்டி ஊராட்சியில் காமநாயக்கன்பாளையம் அருகாமையில்அமைந்துள்ளது. இவ்வூர் சூலூர் சட்டமன்ற தொகுதிக்கும்,கோயம்புத்தூர்மக்களவைத் தொகுதிக்கும் உட்பட்டதாகும்.
# கந்தம்பாளையம்

## நிர்வாக அமைப்பு

- மாவட்டம் - கோயம்புத்தூர்
- வட்டம் - சூலூர்
- ஊராட்சி - வாரப்பட்டி
- காவல் நிலையம் - காமநாயக்கன்பாளையம்
# திஷா பாண்டே

**திஷா பாண்டே** (*Disha Pandey*, பிறப்பு 17 சனவரி)  
திரைப்படங்களில் நடிக்கத் துவங்கும்போது பாண்டே 12 ஆம் வகுப்பில் பயின்று கொண்டிருந்தார், ஆனால் தொடர்ந்து நடிப்பதற்கு முன்பு தனது பட்டப்படிப்பைத் தொடர அறிவுறுத்தப்பட்டார். 12 ஆம் வகுப்பில் கணிதம், உயிரியல் பிரிவைத் தேர்ந்தெடுத்த போதிலும், திஷா தனது பட்டப்படிப்பை மிக எளிதாக முடிக்க ஏதுவாக கலைப்படிப்பை படிக்க முடிவு செய்தார். 2011 ஆம் ஆண்டில், மனித உரிமைகள் பாடத்தில் தனது முதல் ஆண்டு இளங்கலை படிப்பை முடித்ததாக அவர் தெரிவித்தார்.  
*ஜெய லலிதா* (2014) என்ற படத்தின் வழியாக கன்னடத்தில் அறிமுகமானார், அது மலையாள படமான *மாயமோகினி* (2012) படத்தின் மறுஆக்கமாகும். அசல் மலையாள படத்தில் நடிகை மைதிலி நடித்த வேடத்தில் இவர் நடித்தார். இவர் மற்றொரு கன்னட படமான *பாம்பே மிட்டாய்* (2015) படத்தில் தோன்றியுள்ளார். அதில் இவர் பயணத்திலும், ஒளிப்படம் எடுப்பதில் ஆர்வமுள்ள ஒரு கதாபாத்திரத்தில் நடித்தார்.
# திஷா பாண்டே

## திரைப்படவியல்

**திரைப்பட நிகழ்ச்சிகள்**  
| 2009 | *போலோ ராம்* | ஜூஹி கான் | இந்தி | இந்தியில் அறிமுகம் |
| --- | --- | --- | --- | --- |
| 2010 | *தமிழ் படம்* | பிரியா | தமிழ் | தமிழில் அறிமுகம் |
| 2012 | *மயங்கினேன் தயங்கினேன்* | ஸ்ருதி | தமிழ் |  |
| 2013 | *மோட்சம்* | திஷா | தெலுங்கு | தெலுங்கு அறிமுக |
| 2020 | *கொம்பு* | ஜனனி | தமிழ் | } |
# மிசிடசு பேல்காரியசு

***மிசிடசு பேல்காரியசு*** (*Mystus falcarius*) என்பது இந்தியா மற்றும் மியான்மரில் காணப்படும் கெளிறு மீன் சிற்றினமாகும். இது ஐராவதி நதி, பெரும் தென்னாசெரிம் ஆறு மற்றும் சிண்ட்வின் ஆறுகளின் காணப்படுகிறது. இதனுடைய சரியான எண்ணிக்கை அறியப்படவில்லை. ஆனால் இதனுடைய எண்ணிக்கை அதிக அளவில் இருப்பதாகக் கருதப்படுகிறது. மேலும் சரியான அச்சுறுத்தல்கள் எதுவும் அறியப்படவில்லை. இதனால் பன்னாட்டு இயற்கை பாதுகாப்புச் சங்கம் இந்த மீனைக் குறைந்த கவலை சிற்றினமாகக் கருதுகிறது. இந்த மீன் உணவுக்காகப் பிடிக்கப்படுகிறது.
# சிவாங்கி கிருஷ்ணகுமார்

**சிவாங்கி கிருஷ்ணகுமார்** (*Sivaangi Krishnakumar*, பிறப்பு 25 மே 2000) சிவாங்கி கிருஷ்ணகுமார் ஒரு பின்னணிப் பாடகி மற்றும் நகைச்சுவை நடிகை. 2019 சூப்பர் சிங்கர் 7 என்றழைக்கப்படும் தொலைக்காட்சி பாடல் போட்டியில் கலந்து கொண்டார். இந்நிகழ்ச்சி விஜய் தொலைக்காட்சியில் ஒளிபரப்பாகியது. அவ்வருடத்தின் பிற்பகுதியில் குக்கு வித் கோமாளி எனும் நகைச்சுவை கலந்த சமையல் நிகழ்ச்சி ஒன்றில் கலந்து கொண்டார். இவர் தற்போது டான் எனும் தமிழ் திரைப்படத்தில் துணை நடிகையாக நடித்து கொண்டிருக்கிறார். இத்திரைப்படம் சிவகார்த்திகேயனுடன் சிவாங்கி இணைந்து நடிக்கும் முதல் தமிழ் திரைப்படமாகும்.
# சிவாங்கி கிருஷ்ணகுமார்

## தொடக்க கால வாழ்க்கை

சிவாங்கி கேரளாவிலுள்ள தொடுபுழா என்னும் ஊரில் 2000ஆம் ஆண்டில் மே மாதம் 25ஆம் நாள் பிறந்தார். இவரின் தாய் மொழி மலையாளம் ஆகும். இவர் தந்தை கிருஷ்ணகுமார் ஒரு தொழிலதிபரும், இசைக் கலைஞருமாவார். இவரது தாய் பின்னி கிருஷ்ணகுமார் பின்னணிப் பாடகியாவாவார். சிவாங்கியின் பெற்றோர் இருவரும் கலைமாமணி விருது பெற்றுள்ளார்கள். இவரது சகோதரர் பெயர் வினயக் சுந்தர். சிவாங்கி பிறந்த பின் இவரது பெற்றோர்கள் இவரை தமிழ்நாட்டிலுள்ள சென்னைக்கு அழைத்து வந்தனர். இவர் சின்மயா வித்யாலயா மேல்நிலைப் பள்ளியில் தனது பள்ளிப்படிப்பை முடித்தார். பின் எம். ஓ. பி வைணவ மகளிர் கல்லூரியில் வணிகவியலில் இளங்கலைப் பட்டப்படிப்பை முடித்தார். இவரது கல்லூரி நாட்களில் இசைத் துறையில் மிகவும் ஆர்வம் கொண்டவராக இருந்தார். இவர் தனது கல்லுாரி நாட்களிலேயே இசை நிகழ்ச்சிகளில் கலந்து கொள்வதில் ஆர்வம் செலுத்தினார்.
# சிவாங்கி கிருஷ்ணகுமார்

## தொழில் வாழ்க்கை

சிவாங்கி, தனது முதல் திரைப்படப் பாடலாக “பசங்க” என்னும் தமிழ் திரைப்படத்தில் ஜேம்ஸ் வசந்தன் இசை அமைத்த “அன்பாலே அழகாகும்” என்னும் பாடலை பாடினார். இத்திரைப்படம் சிறந்த படத்திற்கான தேசிய விருது பெற்றுள்ளது. 10 ஆண்டுகால இடைவெளிக்குப் பிறகு சூப்பர் சிங்கர்7 என்னும் தமிழ் தொலைக்காட்சி நிகழ்ச்சியில் பங்கேற்று முதல் ஆறு இடங்களுல் இடம் பெற்றார். பின்னர் விஜய் தொலைக்காட்சியில் "குக்கு வித் கோமாளி" என்னும் நகைச்சுவை கலந்த சமையல் நிகழ்ச்சி ஒன்றில் கலந்து கொண்டார். இதில் கலந்து கொண்ட பின் 2021ஆம் ஆண்டு *பிளாக் ஷீப் டிஜிட்டல்* விருது நிகழ்ச்சியில் சிறந்த பெண் பொழுதுபோக்கு நட்சத்திரத்திற்கான விருது, *பிஹைண்ட் வுட்ஸ் கோல்டு ஐகான்* நிகழ்ச்சியில் தொலைக்காட்சியில் மிகவும் பிரபலமான பெண் நட்சத்திரத்திற்கான விருது மற்றும் விஜய் தொலைக்காட்சி விருதுகள் நிகழ்ச்சியில் அஸ்வின்குமார் லட்சுமி நாதன் என்பவருடன் தொலைக்காட்சியில் பிரபலமான ஜோடிக்கான விருது ஆகிய மூன்று விருதுகளை இதுவரை பெற்றுள்ளார்.  
குக்கு வித் கோமாளியில் கலந்து கொண்ட பிறகு சிவகார்த்திகேயன் தான் நடிக்கவிருக்கும் "டான்" எனும் தமிழ் திரைப்படத்தில் சிவாங்கியையும் நடிக்க வைப்பதாக கூறினார். அதுமட்டுமன்றி அதே படத்தில் சிவாங்கி ஒரு பாடலையும் பாட உள்ளார். 2021ஆம் ஆண்டு சிவாங்கி, தரண்குமாருடன் இணைந்து “அஸ்கு மாரோ” என்ற பாடலை பாடினார். அப்பாட்டு மிக பிரபலம் அடைந்த பின் அதை இவர் தெலுங்கிலும் பாடினார். பின்னர் சாம்விசாலுடன் இணைந்து "முருங்கக்காய் சிப்ஸ்" எனும் திரைப்படத்தில் "டாக் லெஸ் ஒர்க் மோர்" எனும் பாடலும் பாடியுள்ளார். இப்பாடலும் மிகவும் பிரபலமடைந்துள்ளது.